पुलिस स्टेशन में डांस करने लगी महिला पुलिसकर्मी, वीडियो हुआ Viral तो गिरी गाज  
वीडियो वायरल होने पर कार्रवाई
पुलिसकर्मी को किया गया सस्पेंड
थाने में ही किया था डांस
गुजरात में अधिकारी द्वारा मिली सूचना के अनुसार एक महिला पुलिसकर्मी बुधवार को सस्पेंड कर दिया गया, क्योंकि उन्होंने पुलिस स्टेशन में डांस करते हुए वीडियो बनाया; जो सोशल मीडिया पर खूब वायरल हो गया. मेहसाणा जिले के लंगनाज पुलिस स्टेशन में लोक रक्षक दल (LRD) में तैनात अर्पिता चौधरी नाम की महिला पुलिसकर्मी लॉकअप के सामने डांस करते हुए शॉर्ट वीडियो क्लिप बनाया.
डीएसपी मनजीत वनजारा ने संवाददाताओं को बताया कि ''अर्पिता चौधरी ने नियमों का उल्लंघन किया है. वह ड्यूटी के दौरान यूनिफॉर्म में नहीं थी. दूसरा, वह लंगनाज गांव के पुलिस स्टेशन में अपना वीडियो बना रही थी. पुलिस को खुद अनुशासन का पालन करना चाहिए, जिसे उसने नहीं निभाया और इस वजह से उसे निलंबित कर दिया गया.'' अधिकारी ने कहा, अर्पिता चौधरी द्वारा यह वीडियो 20 जुलाई को बनाया गया था, जोकि अब सोशल मीडिया साइट्स और व्हाट्सएप पर वायरल हो गया है.
डीएसपी ने बताया कि महिला पुलिसकर्मी अर्पिता चौधरी ने साल 2016 में लोक रक्षक दल में तैनाती हुई थी, जिसके बाद 2018 में मेहसाणा में पोस्टिंग मिली थी.